Na osnovu člana 102 stav 7 Statuta Glavnog grada (,,Sl.list C.G. - opštinski propisi" broj 8/19, 20/21 i 49/22) i člana 16 Odluke o učešću lokalnog stanovništva u vršenju javnih poslova ("Sl. list C.G. - opstinski propisi" broj 31/19 i 23/25), Gradonačelnik Glavnog grada, donio je sljedeći -

**ZAKLJUČAK**

1. Utvrđuje se Nacrt Odluke o osnivanju Javne ustanove Centar za razvoj i pružanje usluga socijalne i dječje zaštite – Glavni grad, u tekstu koji je pripremio

Sekretarijat za socijalno staranje.

2. Nacrt Odluke stavlja se na javnu raspravu, u trajanju od 15 dana, počev od 26.06.2025. godine, zaključno sa 11.07.2025. godine.

3. Javnu raspravu organizuje Sekretarijat za socijalno staranje Glavnog grada, prema Programu javne rasprave koji je prilog ovog Zaključka.

4. Ovaj Zaključak stupa na snagu danom donošenja.

**Broj: 01-018/25-4239/1**

**Podgorica, 25.06.2025.godine**

**GRADONAČELNIK**

**dr. Saša Mujović**

**PROGRAM JAVNE RASPRAVE**

1. Javna rasprava o Nacrtu Odluke o osnivanju Javne ustanove Centar za razvoj i pružanje usluga socijalne i dječje zaštite – Glavni grad, traje 15 dana od dana objavljivanja dokumenta na web sajtu Glavnog grada Podgorica, počev od 26.06.2025. godine, zaključno sa 11.07.2025. godine.

2. Nacrt Odluke će se:

- objaviti na internet site-u Glavnog grada Podgorica http:/www.podgorica.me i na stranici Sekretarijata za socijalno staranje;

- objaviti u dnevnom listu "Pobjeda";

- dostaviti odbornicima Skupstine Glavnog grada Podgorica;

- dostaviti mjesnim zajednicama Glavnog grada i nevladinom sektoru preko Centra za razvoj nevladinih organizacija (CRNVO).

3. Zaključak sa programom javne rasprave objaviće se kao oglas u dnevnom listu "Pobjeda".

4. Centralna javna rasprava održaće se dana 08. jula 2025. godine, sa početkom u 10:00 časova u zgradi Skupštine Glavnog grada Podgorica – multimedijalna sala na II spratu, Ul. Njegoševa br.20 u Podgorici

5. Organ uprave Glavnog grada za sprovođenje javne rasprave je Sekretarijat za socijalno staranje.

6. Zainteresovani subjekti mogu svoje komentare, mišljenja, primjedbe i sugestije dostaviti u pisanoj formi na adresu Sekretarijata za socijalno staranje, ul. Vuka Karadžica broj 16, ili u elektronskoj formi na e-mail sekretarijat.socijalno.staranje@podgorica.me u toku cjelokupnog perioda predviđenog za javnu raspravu.

7. Sekretarijat za socijalno staranje će razmotriti primjedbe, predloge i sugestije učesnika javne rasprave i sačiniti lzvještaj o sprovedenoj javnoj raspravi.

**PROGRAM**

**ODRŽAVANJA JAVNE RASPRAVE**

**o Nacrtu Odluke o osnivanju Javne ustanove Centar za razvoj i pružanje usluga socijalne i dječje zaštite – Glavni grad**

|  |  |  |  |  |
| --- | --- | --- | --- | --- |
| Mjesto održavanja | Datum | Vrijeme | Učesnici | Vrsta javne rasprave |
| Skupština Glavnog grada Multimedijalna sala na II spratu | 08.07.2025.godine | 10h | Zainteresovana javnost,  građani, NVO | Centralna javna rasprava |